Naha

Naha () je hlavné mesto japonskej prefektúry Okinawa. Moderné mesto bolo založené 20. mája 1921. Už predtým to bolo najdôležitejšie a najľudnatejšie mesto v súostroví Rjúkjú. Od počiatku 15. storočia až do roku 1879 bolo hlavným mestom Kráľovstva Rjúkjú.

Naha leží v južnej časti ostrova Okinava, najväčšieho ostrova v súostroví Rjúkju, na brehu Juhočínskeho mora. Má rozlohu  a asi 314-tisíc obyvateľov.

Naha je politickým a ekonomickým centrom a centrom vzdelanosti prefektúry Okinawa. V minulosti bola i náboženským centrom Rjúkjúskej dynastie.

Na konci druhej svetovej vojny bolo skoro celé mesto zrovnané so zemou počas tzv. bitky o Okinawu.

Partnerské mestá 
 Ničinan, Mijazaki, Japonsko
 Kawasaki, Kanagawa, Japonsko
 Honolulu, Spojené štáty
 São Vicente, Brazília
 Fučou, Čína

Pozri aj 
 Gusuku
 Hrad Šuri

Iné projekty

Externé odkazy 
 Oficiálna stránka mesta Naha (japonsky)

Mestá v Japonsku
Hlavné mestá japonských prefektúr
Prefektúra Okinawa